TAMPEREEN KÄRÄJÄOIKEUS		29.08.2005
Kelloportinkatu 5 A, PL 134		
33101  TAMPERE			
Puhelin  010 36 47400
Telefax  010 36 47490

Oikeusministeriö
Kriminaalipoliittinen osasto

Tampereen käräjäoikeuden lausunto syyttäjälaitoksen rakenne- ja resurssityöryhmän loppumietinnöstä

Käräjäoikeus uudistaa työryhmän välimietinnöstä antamansa lausunnon.

Oikeusministeriön pitkän aikavälin suunnitelmissa on todettu, että Pirkanmaan maakunnan reuna-alueilla ei ole elintilaa pienille käräjäoikeuksille.

Tämä puolestaan merkitsee Ikaalisten, Hämeenlinnan ja Toijalan käräjäoikeuksien Pirkanmaan maakunnan puolella sijaitsevien osien liittämistä aikanaan Tampereen käräjäoikeuteen, jonka alue käsittäisi tällöin koko Pirkanmaan maakunnan.

On varsin johdonmukaista, että myöskin syyttäjäntoimi tulee järjestää vastaavalla tavalla eli yksikkökokoa selvästi suurentamalla.

Käräjäoikeus kannattaa työryhmän ehdotusta, jonka mukaan valtakunnassa olisi 18 syyttäjänvirastoa.

Työryhmä on ottanut selkeästi kantaa uudistuksen myötä tarvittaviin henkilöstöresursseihin. Niiden pohjana olevista laskelmista ja oletuksista käräjäoikeudella ei ole edellytyksiä antaa lausuntoa.

Sen sijaan käräjäoikeus toteaa, että ehdotettu uudistus edellyttää Tampereen syyttäjänviraston ja käräjäoikeuden tilantarpeiden pikaista huomioimista. Niitä koskevat suunnitelmat tulisi käynnistää välittömästi, sillä muussa tapauksessa uudistusta ei kyetä täällä asianmukaisella tavalla toteuttamaan.

Viran puolesta

Reko Vilpas
Laamanni